पन्ना | पूर्व प्रधानमंत्री स्व. अटल बिहारी बाजपेयी जी की अस्थि कलश यात्रा 24 अगस्त शुक्रवार को रात्रि में पन्ना जिला पहुंची। जिले में पहुंचने पर शाहनगर से पन्ना तक यात्रा मार्ग में जगहजगह आमजनों द्वारा पुष्पांजलि अर्पित की गई। जिला मुख्यालय पर रात्रि विश्राम के बाद शनिवार की सुबह कलश यात्रा पन्ना जिले के ग्राम मडला पहुंची, जहां केन नदी में पूरे विधि विधान एवं मंत्रोच्चारण के साथ पर्यटन एवं संस्कृति (स्वतंत्र प्रभार) राज्यमंत्री श्री सुरेन्द्र पटवा द्वारा स्व. अटल बिहारी बाजपेयी जी की अस्थियों का विसर्जन किया गया।